text: Skaf en død muldvarp 
  12 juni 2012 kl. 17.02
  På Rødding Højskole fik afgangsholdet en usædvanlig opgave. Skaf en død muldvarp og en grøn ost, der er fire år gammel.
  Eleverne på højskolen blev kastet ud i en sjov konkurrence. Som kulmination på deres 6 måneders kursus på højskolen. En god oplevelse på Sidste Skoledag, inden eleverne skal videre ud i verden.
  
  Pædagogisk sigte 
  Nu søger et hold efter en spejderuniform. Sådan en finder de hos Erik og Else Koch. Og derefter vil de unge fra højskolen gerne have lov til at bage pandekager i hendes køkken. Det er også en af dagens opgaver. Nok lyder det vanvittigt, men det har et pædagogisk sigte: At tvinge de unge til at kontakte folk, som de slet ikke kender og dermed overskride deres egne grænser.
  